JayJayThrowThrow/commonwealth-wiki-mix huggingface dataset:
ගොච්චා ලේඛන කලාව

සාමාන්‍යයෙන් ගොච්චා මාධ්‍යවේදය යෙදෙන්නේ සම්මුඛ පරීක්ශණ වලදී හෝ ඒවා සංස්කරණයදී එම සම්මුඛ පරීක්ෂණයට මුහුන දෙන තැනත්තාව නොමඟ යැවීමටය. මෙය යොදගන්නේ අරමුණු කොටගත් පුද්ගලයාට බොරු කීමට ඉඩක් නොතැබීමටයි. මෙහිදී ප්‍රසිද්ධ කෙනෙකුගේ කතාවක කොටසක් ගෙනහැර දක්වා එම කොටසට පරස්පර විරෝදී අදහස් දක්වන්නා වූ රූපයක් හෝ යම් අඩියාවක් දැක්වීමද එම ලෙඛන කලාවේම කොටසකි. උදාහරණයක් ලෙස නගරාදිපතිතුමා නිළ දරන කල පැවැත්වූ කතාවක් ගෙන හැර දක්වා ඒත් සමඟ ම රැකී රක්ෂා රහිත කාර්‍යාලයක බලාපොරොත්තු කඩවුනු ස්වරූපයෙන් පසුවන්නා වූ මිනිසුන් සිටින රූපයක් දක්වා එම පුද්ගලයාට නගරාදිපතිතුමගේ කතාව පිළිබඳව විචාරයක් කරනා ලෙසට පැවසිය හැක. මෙහිදී කෙලින්ම "නගරාදිපතිතුමා පවසනවා මේ නගරයේ සේව නියුක්තිය ඉහල අගයක පවතින බව. මේ ගැන ඔබට කියන්න තියෙන්නේ මොනවාද?" යැයි ඇසිය හැක.

ගොච්චා ලෙඛන කලාව පහත අයුරින්ද ලබා ගත හැක. එනම් සම්මුඛ පරීක්ෂණයකට මුහුන දෙන තැනැත්තෙකුට තමුන් කරන ප්‍රකාශ වල කිනම් කොටස වදගත්ද යන්න වැරදියට පැවසීමෙන් හෝ යම් සභාවක මතය කුමන ආකරයකින් බලාපොරොත්තු වන්නේ දැයි යන්න වැරදි ආකාරයට පැවසීමෙනි. උදාහරණයක් ලෙස අර්ධ පිටිසර පාසල් සිසුන්ගේ මත්කුඩු භාවිතය පිළිබඳව, ඒවායේ සංඛ්‍යාන වාර්තා විශේෂඥයෙකුට පෙන්වා ප්‍රශ්න ඇසීමේදී ඔහු පිළිතුරු ලෙසට මෙසේ පැවසුවහොත් "ඇත්තටම මෙහෙම දෙයක් වෙලා නම් ඒක උ නතියක් වේවි. නමුත් හොද වෙලාවට එසේ සිදුවී නැහැ." මෙම ප්‍රවීනයාව අපකීර්තියට ලක් කිරීම පිණිස මුලු කොටසම ගෙන වර්තාකරුට නැවත ඔහු දුන් පිළිතුර ලෙස "ඇත්තටම මෙහෙම දෙයක් වෙලා නම් ඒක උනතියක් වේවි" යන්න පමනක් ඔහු පැවසූ පරිදි ඉදිරිපත් කල හැක. මෙහිදී ඔහුට තමා එම විශේෂඥයා ගෙන් මත්කුඩු භාවිතය පිළිබඳව අසීමේදී ඔහුගේ පිළිතුර අනුව ඔහු එය අනුමත කරන සෙයක් පෙනුන බව පැවසිය හැක.

විවිධ කියුම්, රූප සහ අඩියාවන් තමන්ගේ වාසියට යොදාගැනීම විශේෂයෙන්ම ප්‍රවෘත්ති සඟරා සංස්කරණ ක්‍රියාවලියට ආවේණික ලක්ෂණයකි.ගොච්චා ලේඛන කලාව භාවිතයෙන් සම්මුඛ පරීක්ෂකයා, ප්‍රවීනයා හො එ යම් සභාවක් නොමග යැවීම සිදු කළ හැක. පොදු ලෙස යම් කෙනෙක් කල කතාවක හරයට බාහිර වු යමක් ඒ තැනත්තා අතින් කියවුන අවස්ථා සොයාගෙන භාවිතා කිරීම මෙහිදී සිදුවේ.
අභිෂේක් භච්චන්

අභිශේක් බච්චන් (1976 පෙබරවාරි 5,ඉන්දියාවේ මහරාශ්ට්‍ර උපත ලැබූ)ඉන්දියානු නළුවෙක් වන අතර ඉන්දියානු සිනමා නළු අමිතාබ් බච්චන් හා ජයා බච්චන් දෙපළගේ පුත්‍රයාය. ඔහුගේ භාර්යාව නිළියක් හා ලෝක රූ රැජිනිය වු "අයිශ්වර්යා රායි" වේ. ඔහු ප්‍රථමයෙන් දර්ශනය වුයේ "ජේ පී දත්ත ගේ" "රෙෆියුජි(2000)" චිත්‍රපටයෙනි.

"ඩූම්" හා "යූවා" යන චිත්‍රපටවල ඔහු විශිෂ්ට රඟපෑමක් දැක්වු අතර ඒවා වඩාත් ප්‍රසිද්ධ විය.

ඔහුගේ රගපෑම ප්‍රශංසනීය වු අතර,ඊළඟ වර්ෂ දෙක තුලදිත් ඔහුට සම්මානයෙන් පිදුම් ලැබීමට හැකි විය."ෆිල්ම් ෆෙයාර් උලෙළදී" ඔහු "හොඳම සහය නළුවාට" හිමි සම්මානය ඇතළු සම්මාන කිහිපයක් දිනාගත්තේය. එවකට පටන් ඔහු වාණිජමය වශයෙන් සාර්ථක වු චිත්‍රපටවල රගපාමින් ,ඉන්දීය සිනමවේ ප්‍රමුඛ නළුවෙකු ලෙස තම ස්ථාවරය ස්ථාපත කරගනිමිනි.

පෙර ජීවිතය

අභිශේක් බච්චන්,බොලිවුඩ් චරිතයක් වන අමිතාබ් බච්චන් හා ඉන්දියනු නිලි ජයා බච්චන්ගේ පුතු වේ.ඔහුගේ වැඩිමහල් සොයුරිය "ශ්වේත බච්චන්-නන්දා(උපත1974)" වේ. ඔහුගේ සීයා වන "හරිවන්ශ් රායි බච්චන්" ඉන්දීය සාහිත්‍යයේ ප්‍රසිද්ධ කවියෙකි. ඔහුගේ පරම්පරා නාමය "ස්රිවාස්තව්" වන අතර,"බච්ච්න්" යන නාමය ඔහුගේ සීයා විසින් කවි ලිවීමට යොදා ගන්නා ලදී. කෙසේ හෝ අමිතාබ් විසින් තම පියා කවි ලිවිමට යොදා ගත් නම සිනමාවට පිවිසි පසව තම නමට යොදා ගන්නා ලදි. ඔහු "ජම්නාබායි නසීර් පාසල",මුම්බායේ "බොම්බෙ ස්කොටිශ් ස්කූල්","මොඩර්න් ස්කූල්" "වසන්ත් විහාර්" නව දිල්ලිය හා "ඒග්ලෝන් කොලිජිය” යනාදි පාසල්වලට ඉගනීමට ගොස් ඇත. පසුව ඔහු ඇමෙරිකාවේ "බොස්ටොන් විශ්ව විද්‍යාලයට" ගියේය. ඒ අතර තම පිය සමාගම වන “ABCL” අනතුරකට මුහණ පෑම නිසා ඔහු නළු ජීවිතය ආරම්භ කිරීම සඳහා පැමිණ ඇත.

ප්‍රවර්ගය:බොලිවුඩ් රංගන ශිල්පියෝ
අමීර් ඛාන්

1964 මාර්තු 14 වන දින අමීර් හුසෙන් ලෙස උපත ලද අමිර් ඛාන් ඉන්දියානු චිත්‍රපට නළුවෙක්, නිෂ්පාදකයෙක් සහ අධ්‍යක්ෂකවරයෙකි. ඔහු විසින් වාණිජමය වශයෙන් සාර්ථක වු චිත්‍රපට විශාල ප්‍රමාණයකට සහභාගි වෙමින් හින්දි සිනමාවේ ප්‍රමුඛ නළුවෙකු බවට පත් වී ඇත "අමීර් ඛාන් නිෂ්පාදන"වල අයිතිකරු වන්නේද,ඔහූය. අමීර් ඛාන් තම සිනමා ජීවිතය ආරම්භ කලේ නළුවෙකු ලෙස තම මාමා වු "නසීර් හුසෙන්" ගේ "යාදොන් කි බාර්සාත්(1973)චිත්‍රපටයෙනි. ඔහු තම සිනමා ජීවිතය නිල වශයෙන් ආරම්භ කලේ අවුරුදු එකොලහකට පසුව "හොලි" චිත්‍රපටයෙනි(1984).

ඔහුගේ ප්‍රථම වාණිජමය වශයෙන් සාර්ථක වු චිත්‍රපටය වුයේ, ඔහුගේ ඥාතියෙකු වන "මන්සූර් ඛාන්' ගේ "කියා මත්සෙ කියා මත් තක්.."(1988) ය. ඒ සඳහා ඔහුට "ෆිල්ම් ෆෙයාර්" උළලේදී "හොදම ප්‍රථම දර්ශන නළුවට” හිමි සම්මානය ප්‍රධානය කරන ලදි. 1980 හා 1990 දී සත් වතාවක් නම් යෝජනා වීමෙන් පසුව, ඔහුට "ෆිල්ම් ෆෙයාර්" උලෙළදී ඔහුගේ ප්‍රථම සම්මානය වන "හොඳම නළුවාට" හිමි සම්මානය "රාජා හින්දුස්තානි"(1976) චිත්‍රපටය වෙනුවෙන් ලැබුනි. 2001 දී "ලගාන්" චිත්‍රපටය සඳහා "විද්වත් පර්ශද සම්මානය " සඳහා නම යෝජනා වු අතර එතුලින් ඔහු චිත්‍රපට නිෂ්පාදකයෙකු ලෙස ප්‍රථම වතාවට දර්ශනය විය. එහි ඔහු ප්‍රධාන චරිතය රඟපාමින්, ඒ සඳහා තම දෙවනි "හොඳම නළුවට" හිමි සම්මානය ලබන ලදී. අවුරුදු හතරක විරාමයකින් පසුව, ඔහුගේ ආගමනය නැවත සිදු වුයේ "කෙතන් මෙහෙත" ගේ "මන්ගල් පාන්ඩේ :The rising(2005)" චිත්‍රපටයෙනි. පසුව ඔහු විසින් "ෆිල්ම් ෆෙයාර්" උලෙළදි "හොඳම රඟපෑමට හිමි සම්මානය "රන්ග් දෙ බසන්ති"(2006) චිත්‍රපටය සඳහා ලැබුනි. 2007 දී, අධ්‍යක්ෂකවරයෙකු වශයෙන් ප්‍රථම දර්ශනය සිදු කලේ "තාරෙ සමීන් පර්"(like stars on earth)චිත්‍රපටයෙනි. ඒ සඳහා ඔහුට "හොඳම අධ්‍යක්ෂකවරයාට හිමි සම්මානය ද ලැබුනි. ඊට පසුව ඔහු විසින් නිෂ්පාදිත ගජිනි(2008) එම වසරේ වැඩිම ලාභ ඉපැයු චිත්‍රපටය විය.
2009 දී තිරගත වු "ත්‍රි ඉඩියට්ස්" වාණිජමය වශයෙන් වැදගත් වන අතර මේවන තුරු වැඩිම ලාභ ලැබු චිත්‍රපටය විය.
2010 දී ඔහු ඉන්දීය සිනමාවට සිදු කල දායකත්වය වෙනුවෙන් "පද්ම භූශන්"නම් සම්මානයෙන් පිදුම් ලැබීය.
ඔහු 2013 වසරේදී රඟපෑ ඩූම් 3 (Dhoom 3) චිත්‍රපටය ලෝකය තුල විශාල පෙරලියක් ඇති කරමින් ප්‍රදර්ශනය විය.අමීර් ඛාන් එම චිත්‍රපටයේ ප්‍රධාන චරිතය වන සහීර් ඛාන් (Sahir Khan) චරිතයට පන පොවයි. 2013/12/20 දින සිට ලොව පුර තිරගතවන මෙම චිත්‍රපටය , ඔහුගේ "ත්‍රි ඉඩියට්ස්" චිත්‍රපටයට පසු සාර්ථකම හා ජනප්‍රියම වූ චිත්‍රපටියයි. 2013 වර්ෂයේ අප්‍රේල් මාසයේදී, සුප්‍රසිද්ධ ටයිම්ස් සඟරාව (Times Magazine) විසින් ලොවට වැඩියෙන්ම බලපෑම් කළහැකි පුද්ගලයන් 100 දෙනාගේ නම් ලැයිස්තුවට එක කර තිබිණි.ඔහුගේ පියාවන තාහීර් හුසේන් 2010 පෙබරවාරි මස 2 ද අප අතරින් සමු ගත්තේය.ඔහු චිත්‍රපට රචක, නිෂ්පාදක, හා අධ්‍යක්ෂ නසීර් හුසේන්ගේ සොහොයුරායි.


ප්‍රවර්ගය:සිනමාව
ප්‍රවර්ගය:ඉන්දියානු සිනමාව
ප්‍රවර්ගය:ඉන්දියාව
අජේ දේව්ගන්

විශාල් වීරු "අජේ"දේවගන් (1969 අප්‍රේල් 2 නව දිල්ලියේ උපත ලද.) "ජාතික සිනමා සම්මාන ලබා ගත් හින්දි චිත්‍රපට වල රඟපාන නලුවෙකි. ඔහු බොලිවුඩ්පුරයේ ගැඹුරු චරිත වලට විවෘත වෙමින් තම ස්ථාවරය ස්ථාපනය කර ගත්තේ, සටන් නලුවෙකු ලෙස1990 දශකයේ සිනමා ජීවිතය ආරම්භ කරමිනි. 2008 දී අධ්‍යක්ෂනයට පිවිසි ඔහු "යු මී ඕර් හම් " චිත්‍රපටයේ ප්‍රධාන චරිතය රඟපෑවේ තම භාර්යාව වන "කාජල් " සමඟය.

ජීවිත කතාව

දේවගන් හා ඔහුගේ පවුල පැවත එන්නේ පන්ජාබ් දේශයෙනි. වීරු දේවගන්, සටන් අධ්‍යක්ෂවරයෙක් වන අතර ඔහුගේ මව වන වීනා දේවගන් එක චිත්‍රපටයක් නිෂ්පාදනය කර ඇත. ඔහුගේ සහෝදරයා වන අනිල් දේවගන්,බොලිවුඩ් චිත්‍රපට අධ්‍යක්ෂකවරයෙකි. ඔහු ජුහු හි "බාප්පු පාසල" හා "මිතිබායි විදුහලේ" උපාධිධාරියෙකි. ඔහු 1999, පෙබරවාරි 23 වන දින සිනමා නිළි කාජල් හා විවාහ වු අතර ඔවුන්ට දියණියක සහ පුතෙකු සිටියි. 2009, අගෝස්තු හිදී ඔහු විසින් තම මවගේ ඉල්ලීම මත තම අවසාන නම "දේවගන්" ලෙස වෙනස් කරන ලදී.

ප්‍රවර්ගය:1969 උපත්
අක්ෂය කුමාර්

අක්ෂය කුමාර් (1967,සැප්තැම්බර් 9 වන දින උපත ලැබු රාජිව් හරි ඕම් භාතිය.) ඉන්දීය චිත්‍රපට නලුවෙකි. ඔහු විසින් දැනට චිත්‍රපට 90වකට අධික ගණනක රගපා ඇත. 1990 කාලය තුලදි ඔහුව හදුන්වන ලද්දේ බොලිවුඩ් හි "සටන් වීරයා " ලෙසටය. තව ද ශ්‍රැOගාර චිත්‍රපට වන "යේ දිල් ලගී"(1994) හා "දඩ්කන්"(2000) වැනි චිත්‍රපට ද,නාට්‍යමය චිත්‍රපට වන "ඒක් රිශ්තා(2001) හි ඔහුගෙ රගපෑම හදුන ගත හැක. 2002 වර්ශයේදි,ඔහුට තම ප්‍රථම "ෆිල්ම් ෆෙයාර් සම්මානය" හොදම "දුශ්ඨ චරිතය" ඛාන්ඩයෙන්,"අජ්නබී(2001) චිත්‍රපටයේ රගපෑම වෙනුවෙන් ලැබීය. ඔහුගේ නොනැමෙනසුලු ප්‍රතිරූපය වෙනස්කීරිමේ අදහසින්,ඔහු පසුව වැඩිපුරම විකට චිත්‍රපට වලට ඉදිරිපත් විය. "හේරා ෆේරි(2000),"මුජ්සේ ශාදි කරෝගේ"(2004) "ගරම් මසාලා(2005),"වක්ත්-ද රේස් අගේස්න්ට් ටය්ම්(2005)ආදිය ගෞරවයෙන් පිලි ගන්නා ලදි. ඔහු විසින් එක දිගට රගපෑ වානිජමය චිත්‍රපට හතරක් නිසාවෙන් ඔහුගේ සාර්ථකත්වය 2007 වර්ශයෙදි නැවත පිබිදීය. එසේ කිරීමෙන් පසුව ඔහු විසින් ඉන්දීය සිනමාවේ කැපි පෙනෙන චරිතයක් ලෙස තම ස්ථාවරය ස්ථාපනය කර ගන්නා ලදි. 2008 දි ඉන්දීය සිනමාවට ඔහු දක්වන ලද දායකත්වය වෙනුවෙන්,කැනඩාවේ ඔන්ටාරියොහි "වින්ඩ්සර්" විශ්ව විද්‍යාලය විසින් ඔහුට ගෞරව නාමයක් පවරන ලදි. ඉන්දීය සිනමාවට ඔහු දක්වන ලද දායකත්වය වෙනුවෙන්,කැනඩාවේ ඔන්ටාරියොහි "වින්ඩ්සර්" විශ්ව විද්‍යාලය විසින් ඔහුට ගෞරව නාමයක් පවරන ලදි.

2018 වසරේ ඉන්දිය සිනමාවේ විශාලතම 3D චිත්‍රපටය වන 2.0 හී පක්ෂි රාජා චරිතයට පණපොවමින් බ්ලොග්බස්ටර් නළුවෙක් බවට පත් විය.
අමීශා පටේල්

අමීශා පටේල් (1975 ජූනි 9 වන දින උපත ලද.) ඉන්දියානු සිනමා නිළියකි. ඇගේ ප්‍රථම චිත්‍රපටය වුයේ "කහෝනා ප්යාර් හේ(2000) වන අතර,ඇය රගපෑ "ගද්දර්-ඒක් ප්රෙම් කතා(2001)" ඉන්දීය හින්දි සිනමා ඉතිහාසයේ වඩාත් ජනප්‍රරිය වු චිත්‍රපටි අතුරින් එකක් විය. ඒ සඳහා ඇයට විශේෂ රගපෑමට හිමි ෆිල්ම් ෆෙයාර් සම්මානය හිමි විය.ඇය රගපෑ බොහො චිත්‍රපට "බොක්ස් ඔෆිස්"වාර්තා තැබීනට සමත් නොවු අතර,ඇය විසින් රගපෑ "ආන්කි(2006) හා සහාය නිලියකගේ චරිතය රගපෑ "භූල් භුලයියා" (2007) සඳහා ඇයට ප්‍රශංසාව හිමි විය. චිත්‍රපට නිශ්පාදක "වික්රම් බාත්" සමග පැවති සම්බන්ධය හා දෙමාපියන් සමග පැවති භේදය පිලිබදව ඉන්දියානු මාධ්යය තුලින් නිරතුරුවම කතා විය.
පෙර ජීවිතය හා පසුබිම

පටේල් ගේ පියා අමිත් පටේල් වන අතර මව ආශා පටේල් ය.ඇයගෙ සහෝදරිය අශ්මිත් පටේල් වන අතර ,ඇගේ ආච්චි වන රජිනි පටේල් ප්රසිද්ධ නීතිඥවරියක මෙන්ම,මුම්බායේ "කොන්ග්රස් ප්‍රදේශ් කමිටුවේ" නායකත්වය ද උසුලයි. බොම්බායේ,"බ්රීච් කැන්ඩි" රෝහලේ උපත ලැබු ඇය,අවුරුදු 5හෙදි පටන් "භරත" නැටුම් වලට පුහුණු විය. ඇගේ උපන් නම වන අමීශා,තම පිය වන අමිත් ගෙ මුල් අකුරු තුන හා මව වන ආශා ගෙ අවසාන අකුරු තුනෙහි සංකලනයකි. "මෙඩ්වඩ්" හි "ටෆ් ස්" විශ්ව විද්්‍යාලයේ ආර්ථික විද්යාව ඉගෙනුමට ,ඇය යාමට පෙර පල්ලියෙන් ද,බොම්බායේ "ජෝන් කොන්නොන් " පාසලෙන් ඉගෙනුම ලැබු ඇය 1992-1993 කාලය තුල ප්රධාන ශිෂ්ය නායිකාව ලෙස කටයුතු කලාය. ඇයගේ උපාධියෙන් පසුව ආර්ථික විශ්ලේශකයෙකු ලෙසට ඇය "කන්ඩ්වාලා සෙකියුරිටිස් "හි සේවය කලාය. පසුව "මෝර්ගන් ස්ටැන්ලී"ගෙන් අවස්තාවක් ඇයට ලැබුනද එය සාර්ථක වුයේ නැත.පසුව ඇය ඉන්දියාවට පැමින,"සත්යාදෙව් දුබේ" නම් නාට්ය කංඩායම හා එකව වේදිකා නාට්ය වල රගපෑවාය. තම දෙමාපිය අවසරය ඇතිව ඇය "තන්වීර් ඛාන්" ගේ "නීලම්(1999)" නම් උර්දු නාට්ය හිද
අනිල් කපූර්

අනිල් කපූර්, ප්‍රධාන වශයෙන් බොලිවුඩ් චිත්‍රපට වල දැකිය හැකි (1959,දෙසැම්බර් 24 වන දින උපත ලද) නළුවෙකු මෙන්ම නිෂ්පාදකයෙකි. ඔහු විසින් රගපෑ,"ෆිල්ම් ෆෙයාර් උලෙළදී" "හොඳම සහය නලුවාට හිමි සම්මානය " ලැබු "යශ් චොප්‍රාගේ" "මශාල්(1984)" හා "ශේකර් කපූර්ගේ " " මිස්ටර් ඉන්ඩියා(1987) සඳහා ඔහු විසින් ගෞරවය හිමි කර ගන්නා ලදි. සාර්ථක චිත්‍රපට ගණනාවකට අනතුරුව, ඔහුගේ ප්‍රථම "ෆිල්ම් ෆෙයාර් හොඳම නලුවාට හිමි සම්මානය" "එන් චන්ද්‍රාගේ" "තේසාබ්(1988) චිත්‍රපටය වෙනුවෙන්ද, පසුව 1992 දි ඉන්ද්‍රා කුමාර්ගේ "බේටා" චිත්‍රපටය වෙනුවෙන්ද ලැබීය.

එවක සිට ඔහු විසින් වාණිජමය වශයෙන් සාර්ථක වු චිත්‍රපට ගණනාවක රඟපෑ අතර,"විරාසත්(1997) " සඳහා "ෆිල්ම් ෆෙයාර් හොඳම රඟපෑමට හිමි සම්මානය ද, "බීවි නම්බෙර් වන්(1999),"හොඳම සහාය නලුවාට හිමි සම්මානය ලබා ගත් තාල්(1999)","හොඳම නලුවාට හිමි ජාතික සිනමා සම්මානය "හිමි කර ගත් "පුකාර්"(2000),"නෝ එන්ට්‍රි(2005)" "වෙල්කම්(2007) ඒ අතර විය.

කපුර් රඟපෑ ප්‍රථම ජාත්‍යන්තර චිත්‍රපටය වුයේ 2008 දි 'ඩැනියල් බොය්ල් ගේ" "ස්ලම් ඩෝග් මිලියනියර්" ය. එහිදි, අංගචලන පින්තූරයක පෙනී සිටි නළු පෙළ විසින් දැක්වු කැපී පෙනෙන රංගනය වෙනුවෙන්"තිර නලු ශ්‍රේණි සම්මානය" ලබන ලදී. ඔහු විසින් රඟපෑ සටන් පෙළ 24 න්, 8 වෙනි සමය, අමෙරිකානු පුවත්පත් වල ගුණ දොස් විවේචනයට හේතු විය. ලෝක ව්‍යාප්තව බලන කල, අනිල් කපුර් බෙහෙවින් පිළිගන්නා නළුවන් අතරින් අයෙකි.
සටහන

{|


|
Anil_Kapoor
|-
{|

ප්‍රවර්ගය:ඉන්දියානු සිනමාව
බිපාශා බාසු

බිපාශා බාසු (1979 ජනවාරි 7 වන දින උපත ලැබූ) ප්‍රධාන වශයෙන් නිළියක් වන අතර, නිරූපිකවක් ලෙසටත් කටයුතු කලාය. 1996 දි,"ෆෝර්ඩ්'ස් ගොඩ්‍රිජ් සින්තෝල් සුපර් මොඩෙල්" තරඟයෙන් ජය ගත් ඇය ඉන්දියාවේ සිටින ප්‍රධාන නිළියන්ගෙන් අයෙකි.
මුල් දිවිය

ඇය නව දිල්ලියේ උපත ලැබු බෙන්ගාලි හින්දු පවුලකට අයත් තැනැත්තියකි. දියණියන් තිදෙනාගෙන් දෙවනියා ඇය වන අතර,වැඩිමහල් සොයුරිය "බිදිශා" වන අතර නැගණිය "විජෙයතා" ය. නව දිල්ලියේ උපත ලැබුවද,පසුව ඔවුන් කල්කටාවට පැමිණීයහ. පළමුව වෛද්‍ය විද්‍යාව ඉගෙනීමට අදහස් කල ඇය, පසුව නිරූපනයට හා රඟපෑමට ආවේ අහම්බෙනි. බාසු,12 ශ්‍රේනිය දක්වා විද්‍යාව "භවාන් ගන්ගාබ්ක්ස් කනෝරියා විද්‍යාමන්දිර් හි" ඉගෙන ගත් අතර, පසුව "භවානිපූර් ගුජරාතී එඩුයුකේශන් සොසිටි විදුහලින් ව්‍යාපාර අධ්‍යනය හදාරන ලදී. ඇය කල්කටා විශ්ව විද්‍යාලයෙන් උපාධියක් ලබා ගත්තාය. කල්කටාවේ දි ඇය අමතරව නිරූපනයට හා වැඩසටහන් වලටද පෙනි සිටියාය. ඉහත සඳහන් කල පරිදි ඇයට වෛද්‍යවරියක වීමට ඕනෑ වුව ද, විච්ඡේදන වලට ඇති අකමැත්ත නිසාවෙන් ඇය ගිනුම්කරණය සඳහා යොමු විය. 1996 දි,ඇය ප්‍රසිද්ධ නීරූපිකවක් වන "මෙහෙර් ජෙසියා " මුන ගැසුණු අතර ඇයගේ ඉල්ලීමකට අනූව බාසු "ගොඩ්‍රිජ් සින්තෝල් සුපර්මොඩෙල්" තරගයට ඉදිරිපත් වි ජයග්‍රහණය කලාය.
මූලාශ්‍ර

ප්‍රවර්ගය:ඉන්දියානු චිත්‍රපට නිළියෝ
ප්‍රවර්ගය:1979 උපත්
දිලිප් කුමාර්

දිලිප් කුමාර් (උපතේදී මොහමඩ් යූසුෆ් ඛාන්; 11 දෙසැම්බර් 1922 – 7 ජූලි 2021) යනු හින්දි සිනමාවෙහි ඔහුගේ දායකත්වය නිසා ප්‍රචලිත ඉන්දියානු නළුවෙක් සහ චිත්‍රපට නිෂ්පාදකයෙකි. "ට්‍රැජඩි කිං (ශෝකාන්ත රජු)" සහ "පළමුවන ඛාන්වරයා" ලෙසින් හැඳින්වෙන අතර, යථාරූපී රංග ක්‍රමයෙහි විශේෂ්‍ය ආකාරයක් සිනමාවට හඳුන්වූ දුන් තැනැත්තා ලෙසින් ඔහුට ගෞරවය හිමි වෙයි. හොඳම නළුවා සඳහා ෆිල්ම්ෆෙයා සම්මානය වැඩිම වතාවක් දිනු තැනැත්තා ලෙසින් වාර්තාව කුමාර් විසින් දැරූ අතර (මෙය පසුව ෂා රුක් ඛාන් විසින් සම කරන ලදි) මෙම සම්මානයෙහි මුල්ම ලාභියාද විය.
රිතික් රෝෂන්

ඍතික් රෝෂන් (1974 ජනවාරි 10 උපත ලද) ඉන්දියානු චිත්‍රපට නලුවෙකි. 1980 දශකයේ, ලමා නලුවෙකු ලෙසටත්, කහෝනා ප්යාර් හේ (2000) චිත්‍රපටයෙන් ප්‍රථම වරට දර්ශනය විය. මෙය බෙහෙවින් සාර්ථක වු අතර, ඔහුට හොදම නලුවාටත්, හොදම ප්‍රථම දර්ශනයටත් හිමි ෆිල්ම් ෆෙයාර් සම්මානය හිමි කර ගන්නා ලදි. මේ වන තෙක් වැඩිම වානිජමය සාර්ථකත්වයක් මෙන්ම,වැඩිම සම්මාන ප්‍රමාණයක් හිමි කර ගත් කොයි මිල් ගයා (2003), ක්‍රිෂ් (2006), ඩූම් 2 (2006) හා ජෝධා අක්බර් (2008) ඔහු රගපෑ චිත්‍රරපට විය. 2008 දි "කසාන් "රුසියාවෙදි පැවති "ගෝල්ඩන් මින්බාර් ඉන්ටෙර්නැශනල් ෆිල්ම් ෆෙස්ටිවල්' හිදි ඔහුට "ජෝධා අක්බාර්" හි රගපෑම වෙනුවෙන් ප්‍රථම අන්තර්ජාතික සම්මානය හිමි විය.
ජීවිත කතාව
පෙර සිනමා ජීවිතය (1999 තෙක්)

ඔහුගේ ප්‍රථම චිත්‍රපටය වුයේ 80 දශකයේ චිත්‍රපටයක් වන "ආශා" ය.එහිඩි ඔහුට අවුරුදු 6ක් වු අත්ර ඔහු විසින් රගපෑවේ ලමා කලාශිපියෙකු ගේ චරිතයකි. තම පියා රාකේශ් රෝශන් විසින් ප්‍රධාන චරිතය රගපෑ "ආප් කි දීවානෙ(1980)","භග්වාන් දාදා(1986) හි ඔහු රගපෑවේ සුලු චරිතය. පසුව ඔහු තම පියා විසින් නිශ්පදනය කල "කරන් අර්ජුන්(1995) හා "කොයිලා(1997) හී නියෝජ්‍ය අධ්‍යක්ශනයට සහභාගි වන ලදි.
ජැකී ශ්‍රෝෆ්

]]
ජයිකිශාන් කකුබායි හෙවත් "ජැකි ශ්‍රෝෆ්" (1957 පෙබරවාරි 1 උපත ලැබූ) ඉන්දියානු සිනමා නළුවෙකි.
කකුබායි ශ්රෝෆ් හා රීටා ශ්රෝෆ්ගේ පුත්‍රයා වන ඔහු මුම්බායේ උපත ලැබු අතර ඔවුන්ගේ මවු බස ගුජරාති වේ.ඔහුට වයස අවුරුදු 10 දී ඔහුගේ සහෝදරයා වන හේමනත් ශ්‍රෝෆ් මිය ගියේ දියේ ගිලීමෙනි. ඔහු තම ගමන ආරම්භ කළේ "ස්වාමි දාදා" චිත්‍රපටයෙන් වන අතර,ඔහු ජනප්‍රිය වූයේ සුභාශ් ගායිගේ "හීරෝ" චිත්‍රපටයෙනි.

පෞද්ගලික ජීවිතය

1985 ජුනී 5 වැනි දින ජැකී ශ්රෝෆ්, අයේශා දත් හා විවාහ විය. ඇය චිත්‍රපට නිෂ්පාදකවරියක් වන අතර,"ජැකී ශ්රෝෆ් එන්ටටේන්මන්ට් ලිමිටඩ් "හි අයිතිකරුවන් වේ. ඔහුට දියණියක් හා පුත්‍රයෙක් සිටින අතර, දියණිය ක්‍රිෂ්ණා වන අතර පුත්‍රයා ටයිගර් වේ.පුත්‍රයා විසින් මෑතකදි උපාධිය ලබා ගත් අතර දියණිය තවමත් මුම්බායේ "ඇමෙරිකන් ස්කූල්" හි ඉගෙනුම ලබයි.

ප්‍රවර්ගය:චරිත කතා
ප්‍රවර්ගය:නළුවෝ
කාජල් දේවගන්

කාජල් ලෙසින් ප්‍රකට,කාජල් දේව්ගන් 1974 අගෝස්තු 5 වැනි දින උපත ලැබූ ඉන්දීය සිනමා නිළියෙකි. ඈ රඟපෑ "බාසිගර්(1993)" චිත්‍රපටය වාණිජමය ලෙස සාර්ථක වු පළමු චිත්‍රපටය විය. ඇය ශාරුක් ඛාන් සමඟ රඟපෑ "දිල් වාලේ දුල්හනියා ලේජායෙන්ගි(1995), කුච් කුච් හෝතා හේ(1998), "කබි කුශි කබි ගම්(2001),මයි නේම් ඊස් ඛාන්,කල් හෝ නාහෝ,දිල්වාලේ(2015) සාර්ථක වු චිත්‍රපට විය. මෙම චිත්‍රපට තුනෙහිම රඟපෑම ප්‍රශංසනීය වු අතර, එ සඳහා ඇයට හොඳම නිළියට හිමි සම්මානය ෆිල්ම් ෆෙයාර් උලෙලේදී ලැබිණි. 2001 සාර්ථක වු කබි කුශි කබි ගම් චිත්‍රපටයෙන් පසුව ඇය අවුරුදු පහක විරාමයක් ගත්තාය. ඇය නැවත පැමිණියේ "කුනාල් කොහ්ලි" ගේ "ෆනා"(2006) චිත්‍රපටයෙනි.එ සඳහා ඇයට හොඳම නිළියට හිමි සම්මානය හතරවෙනිවරටද ලැබිණි. අජේ දේව්ගන් හා විවාහ වී සිටින කාජල් ඉන්දීය සිනමාවේ,වඩාත් සාර්ථක මෙන්ම, දක්ෂතාවයක් සහිත නිළියක් ලෙස සැලකේ.
මුල් ජීවිතය හා පසුබිම

කාජල් උපත ලැබුවේ බොම්බායේ (මුම්බායි) බෙංගාලි-මරාති සම්භවයක් ඇති මුකර්ජි-සමර්ත් චිත්‍රපට පවුලට ය.ඇගේ මව තනුජා නිළියක් වන අතර ඇගේ පියා ෂෝමු මුකර්ජි චිත්‍රපට අධ්‍යක්ෂවරයකු සහ නිෂ්පාදකවරයකු වේ.හෘදයාබාධයකින් 2008 දී ෂෝමු මිය ගියේය.ඇගේ බාල සොහොයුරිය වන ටානීෂා ද නිළියකි. ඇගේ මවගේ නැන්දණිය වූයේ නිළිය වන නූටන් සහ ඇගේ මවගේ මිත්තණිය වන ශෝබ්නා සමර්ත් සහ මිත්තනිය වන රත්තන් බායි යන දෙදෙනාම හින්දි සිනමාවට සම්බන්ධ වූහ.ඇගේ පියාගේ මාමා වන ජෝයි මුකර්ජි සහ ඩෙබ් මුකර්ජි චිත්‍රපට නිෂ්පාදකයින් වන අතර ඇගේ පියා සහ මාතෘ සීයා වන සාෂදර් මුකර්ජි සහ කුමාර්සන් සමර්ත් චිත්‍රපට නිෂ්පාදකයින් වූහ.
වෘත්තිය

1992-1996: ආරම්භක සහ ප්‍රමුඛත්වය දක්වා

1997-1998: පුළුල් සාර්ථකත්වය

1999-2001: වාණිජමය උච්චාවචනයන් සහ කබි කුෂි කබී ගම් ...

2006-2010: ෆනා සහ මයි නේම් ඊස් ඛාන්
2015 - වර්තමානය: දිල්වාලේ සහ ඉන් ඔබ්බට

තිරයෙන් බැහැර වැඩ

කළමනාකරණ කටයුතු

වේදිකා කාර්ය සාධනය සහ රූපවාහිනිය

සමාජ වැඩ

පුද්ගලික ජීවිතය

මාධ්‍ය තුළ

ආශ්‍රිත

ප්‍රවර්ගය:සිනමාව
ප්‍රවර්ගය:ඉන්දීය සිනමාව
ප්‍රවර්ගය:නිලියෝ
ප්‍රවර්ගය:චරිත කතා
ප්‍රවර්ගය:1974 උපත්
කමල් හාසන්

‍

ඉන්දියානු ජාතික දමිල නළුවෙකු, තිර රචකයෙකු හා චිත්‍රපට නිෂ්පාදකවරයෙකු වන කමල් හාසන්, ඉන්දියානු සිනමාවේ ප්‍රමුකතම ක්‍රමවේද නළුවෙකු ලෙස දේශපාලනඥයා හඳුන්වයි. ඔහු විසින් ඉන්දියානු සිනමා සම්මාන කිහිපයක්ම දිනාගෙන ඇත. මොහු ඉන්දියානු චිත්‍රපට සම්මානය හා ෆිල්ම්ෆෙයාර් සම්මාන වැඩිම ප්‍රමාණයක් දිනා ගත් අයෙකි. ඔස්කාර් සම්මාන උලෙලේ විදේශ චිත්‍රපට අංශය නියෝජනය කළ බොහොමයක් නිර්මාණ කමලා හාසන් විසින් දායකත්වය සැපයූ ඒවා වෙයි. මීට අමතරව මලයාලම්, හින්දි, තෙලිගු, කන්නඩ හා බෙංගාලි සිනමාවේදී රංගනයෙන් දායක වූ චිත්‍රපටද ඇත.

රඟපෑමට හා අධ්‍යක්ෂණයට අමතරව ඔහු, තිර රචකයෙකු, ගීත රචකයෙකු, පිළිවැයීම් ගායකයෙකු හා නර්තන නිර්මාණකරුවෙකුද විය. "රාජ්කමල් ඉන්ටර්නැෂනල්" යනු ඔහුගේම චිත්‍රපට නිෂ්පාදන සමාගමයි.

ඔහු, ළමා නළුවෙකු ලෙස ප්‍රථමයෙන් "කලතූර් කන්නම්මා" නම් දෙමළ චිත්‍රපටයෙන් සිනමාවට පා තැබූ අතර 1975 වර්ෂයේදී "අපූර්වා රාගන්ගල්" යන නාට්‍යයෙහි ප්‍රධාන චරිතයක පණ පොවමින් කරලියට පැමිණියේය. වි‍යැති ගැහැණියකට ප්‍රේම කරන හිතුවක්කාර තරුණයෙකු මෙම නාට්‍යයේ ඔහු පණ පෙවු චරිතයයි. ඔහු විසින් 1982 දී "මූන්ඩ්‍රම් පිරායි" හි අවංක ගුරුවරයෙකු ගේ චරිතය වෙනුවෙන් ජාතික චිත්‍රපට සම්මානය දිනා ගන්නා ලදී. සුප්‍රකට "ටයිම්" සඟරාව විසින්, ඔහු රඟපෑ මණිරත්නම් ගේ "නායගන්" චිත්‍රපටය කාලාන්තරයකට පසුව බිහිවූ හොඳම චිත්‍රපටයක් ලෙස නම් කෙරිණි. එවක් පටන් ඔහුගේම අධ්‍යක්ෂණයන් වන "හේ රාම්" , "විරුමාන්ඩි" සහ එකවර චරිත දහයකට පණපෙවූ "මැග්නම් ඕපස්, දසාවතාරම්" වැනි නිර්මාණ වල විශිෂ්ට රංගනයක නිරත විය.
සටහන

{|


Kamal_Haasan
|-


ප්‍රවර්ගය:නළුවෝ
කරීනා කපූර්

"බෙබෝ" යන සුරතල් නාමයෙන් හඳුන්වන කරීනා කපූර් කලා පවුලක උපත ලැබුවාය. ඇයගේ පියා "රන්දීර් කපූර්", මව "බබිතා" සහ වැඩිමහල් සොහොයුරිය වන "කරිෂ්මා කපූර්" යන සියල්ලෝම රංගන ශිල්පීහු වෙති. මේ හේතුවෙන් ඇය කුඩා කළ සිටම මාධ්‍ය ඇසට අසුවිය. කෙසේ වෙතත් ඇයගේ කුළුඳුල් රංගනය 2007 වර්ෂයේදී "රෙෆ්‍යුජී" (Refugee) වෙනුවෙන් කළ රංගනය වු අතර ඒ සඳහා ඇය "හොඳම නවක නිළිය" ලෙස "ෆිල්ම් ෆෙයාර්" සම්මානය දිනා ගත්තාය. ඇය රංගනයෙන් දායක වූ "කභි කුෂි කභි ගම්" (Kabhi Khushi Kabhie Gham) චිත්‍රපටය 2001 වර්ෂයේ විදේශයන්හිදී අති සාර්ථක ලෙස ලාභ ලබන්නට විය. මෙය ඇය ඒ වනතෙක් ලැබු හොඳම වාණිජ ජයග්‍රහණයයි.

ඇය 2002 සහ 2003 වර්ෂවල ඒකාකාරී චරිත පමණක් රඟපාන බව කියමින් සමහරු දොස් නැගූ නිසා ඉන්පසු අවධානය දිනා ගත හැකි චරිත තෝරා ගැනීමට කරීනා පෙළඹුණාය. මේ හේතුවෙන් ඇය 2004 සිට 2006 දක්වා කාලය තුළ එක් එක් චරිත වලට බහුශ්‍රැත බවක් පෙන්වූ බව විචාරකයන්ගේ මතයයි. ඇය විසින් 2004 දී "චමේලී" (Chameli) හි රඟපෑ ගණිකාවකගේ චරිතය ඇගේ සිනමා දිවියේ සන්ධිස්ථානයකි. මේ වෙනුවෙන් ඇය "විශේෂ රංගනය සඳහා" වූ ෆිල්ම් ෆෙයාර් සම්මානය දිනාගත්තාය. ඇය 2004 දී "දේව්" (Dev) සහ 2006 දී "ඕම්කාරා" (Omkara) යන චිත්‍රපට වල ඇගේ විචාරාත්මක රංගනය වෙනුවෙන් ෆිල්ම්ෆෙයාර් සම්මාන උළෙලේදී "හොඳම නිළි ය සඳහා වූ විචාර සම්මානය" දිනා ගත්තාය.

ඇය 2007 වසරේදී ඉම්ට්යාස් අලි විසින් අධ්‍යක්ෂනය කල "ජබ් වි මෙට්" (Jab We Met) යන උපහාසාත්මක ආදර කතාව වෙනුවෙන් "හොඳම නිළිය" සඳහා වන ෆිල්ම්ෆෙයාර් සම්මානය දිනා ගත්තාය. ඇගේ චිත්‍රපට වල බොක්ස් ඔෆීස් ආදායම වාර්තා එකිනෙකට බොහෝ වෙනස්කමක් දැක්වූවද, හින්දි සිනමා කර්මාන්තය තුල ප්‍රභල ස්ථානයක් දිනා ගැනීමට ඇය සමත් විය. ඇගේ පෞද්ගලික ජීවිතයද මාධ්‍යන්ගේ දැඩි අවධානයට ලක් වී ඇත. ඇය සහ ඇගේ පෙම්වතා වන සයිෆ් අලී ඛාන් පිළිබඳව තොරතුරු බහුල වශයෙන් පුවත්පත් වල දක්නට ලැබේ.
කරිශ්මා කපූර්

බොලිවුඩ් නිළි කරිශ්මා කපූර් 1974 ජූනි මස 25 වැනි දින ඉන්දියාවේ මහාරාෂ්ට්‍රහිදී උපත ලැබූ අතර "ලොලෝ" යන සුරතල් නාමයෙන් ඇයව කුඩාකල හැඳින්විණි. 1991 වර්ෂයේදී සිනමාවට පා තැබූ කරිශ්මා, ඇගේ කාලයේ තරු අතර ඉහළම ජනප්‍රියත්වයක් දිනා ගත්තාය. ඇය, ඇගේ සිනමා දිවිය තුළ වාණිජ වශයෙන් සාර්ථක වූ නිර්මාණ රැසකට දායක විය. මේ අතරින් "රාජා හින්දුස්තානි" (Raja Hindusthani) වැදගත් ස්ථානයක් ගත් අතර එය වාණිජමය අතින් අතිශය සාර්ථක වූ නිර්මාණයකි. මේ වෙනුවෙන් ඇය "හොඳම නිළිය" වෙනුවෙන් පිරිනමන ෆිල්ම්ෆෙයාර් සම්මානයද දිනා ගත්තාය. ඇය 1997 වර්ෂයේදී "දිල් තෝ පාගල් හේ" (Dil Tho Paagal Hei) චිත්‍රපටය වෙනුවෙන් "හොඳම සහාය නිළිය" ලෙස ෆිල්ම්ෆෙයාර් සම්මානයද, "හොඳම සහාය නිළිය" ලෙස "ජාතික සිනමා සම්මානය" ද දිනා ගත්තාය.
ඇය "ෆීසා" (Fiza) සහ "සුබීඩා" (Zubeidaa) යන කලාත්මක සිනමාපට වලට රංගනයෙන් දායක වී ප්‍රේක්ෂකයන් හා විචාරකයින් පුදුමයට පත් කළාය. මේ වෙනුවෙන් ඇය "හොඳම නිළිය" සහ "හොඳම නිළිය සඳහා විචාරක" යන ෆිල්ම්ෆෙයාර් සම්මාන දිනා ගත්තාය. ඇය 2003 වර්ෂයේදී සිනමාවෙන් තාවකාලිකව සමුගත්තාය.

මූලික අවධිය

70 දශකයේ ජනප්‍රිය නළුවෙකු වූ "රන්දීර් කපූර්" ට හා නිළි "බබිතා" ට දාව 1974 ජුනි 25 දින කරිශ්මා උපත ලැබීය. ඇය සිනමානළු "රාජ් කපූර්" ගේ මිණිබිරිය වන අතර "ප්‍රිතිවිරාජ් කපූර්" ගේ මීමිණිබිරිය වේ. ඇය ජනප්‍රිය නිළි "කරීනා කපූර්" ගේ වැඩිමහල් සොහොයුරිය වන අතර "රිශි කපූර්" ගේ ඥාති දියණිය වෙයි. කරිශ්මා 6 වැනි ශ්‍රේණිය දක්වා "කැතඩ්‍රල් සහ ජෝන් කොනන්" පාසලින් මූලික අධ්‍යාපනය ලැබුවාය.


ප්‍රවර්ගය:1974 උපත්
මධුරි ඩික්සිත්

බොලිවුඩ් නිළි මධුරි ඩික්සිත් 1967 මැයි 15 වන දින උපත ලැබුවාය. ඇය 1980 සහ 1990 කාලය තුල හින්දි සිනමාවේ ප්‍රමුඛ නිළියන් හා නර්තන ශිල්පිණියන් අතර නමක් දිනා ගැනීමට සමත් වූවාය. මධුරි, වාණිජ වශයෙන් සාර්ථක වූ නිර්මාණ රැසකට දායක වූ අතර ඒවායේ රැඟුම් හා නර්තන අංග බොහෝමයක්ම පැසසුමට පාත්‍රවිය. ඇය බොලිවුඩ්හි විශිෂ්ඨතම රංගන ශිල්පිණියක ලෙස මාධ්‍ය මඟින් පැසසුමට ලක්විය. ඉන්දියානු රජය මඟින් ඉන්දියානු පුරවැසියෙකුට පිරිනමන සිව්වැනියට උසස් "පද්ම ශ්‍රී" සිවිල් සම්මානයෙන් ඇය පිදුම් ලැබීය.

මූලික අවධිය

ඇය, ශංකර් සහ ස්නෙලතා ඩික්සිත් ට දාව මධුරි ශන්කර් ඩික්සිත් ලෙස ඉන්දියාවේ මුම්බායිහි උපත ලැබූවාය. එමෙන්ම ඇය මාරතී චිට්පාවන් බ්‍රාහ්මණ පරම්පරාවකින් පැවත එයි. මධුරි "ඩිවයින්" ළමා උසස් පාසලින් හා මුම්බායි විශ්වවිද්‍යාලයෙන් ඉගෙනුම ලැබූ අතර ක්ෂූද්‍ර ජීව විද්‍යාඥයෙකු වීමට සිහින මැවුවාය. මේ අතර ඇය "කතක්" නර්තනය අවුරුදු අටක් පුරා හැදෑරීය.
සටහන

{|


|
Madhuri_Dixit
|-


ප්‍රවර්ගය:1967 උපත්
මණි රත්නම්

1956 වර්ෂයේදී තමිල්නාඩුවේ මදුරයිහි උපත ලැබූ මනි රත්නම් කීර්තිමත් සිනමා නිර්මාණකරුවෙකු, තිරරචකයෙකු හා නිෂ්පාදකවරයෙකු වෙයි. ඔහුගේ ප්‍රථම අධ්‍යක්ෂණය 1983 වසරේදී අනිල් කපූර් රඟපෑ පල්ලවි අනු පල්ලවි (Pallavi Anu Pallavi) වෙයි. ඔහු විසින් අධ්‍යක්ෂණය කළ අනෙකුත් චිත්‍රපට අතර මෞන රාගම් (1986), නායගන් (1987), අන්ජලී (1990), තලපති (1991), ඉරුවාර් (1997), කන්නතිල් මුතමිට්ටල් (2002), යුවා (2004), ගුරු (2007) සහ ඔහුගේ ත්‍රස්තවාදී ත්‍රිත්වය නමින් හඳුන්වන රෝජා (1992), බොම්බේ (1995) සහ දිල් සේ (1998) යනාදී නිර්මාණ වැදගත් ස්ථානයක් ගනී.
මනි රත්නම් විසින් චෙන්නායි හි සිනමා කර්මාන්තයේ පුනර්ජීවනයක් ඇති කරවමින් ඉන්දියානු සිනමාවට නව මුහුණුවරක් එක් කළේය. මොහු දකුණු ඉන්දියානු නිර්මාණ වෙනුවෙන් ෆිල්ම්ෆෙයාර් සම්මාන පහක්ද, හින්දි සිනමා නිර්මාණ වෙනුවෙන් ෆිල්ම්ෆෙයාර් සම්මාන හතරක්ද දිනා ගත්තේය. සුප්‍රකට ටයිම් සඟරාව විසින් නම්කල මෙතෙක් බිහිවූ හොඳම සිනමා නිර්මාණ 100 අතරට සත්‍යජිත් රායිගේ අපුරු ත්‍රිත්වය, ගුරු දත්තගේ ප්‍යාසා මෙන්ම මනි රත්නම්ගේ දමිල චිත්‍රපටයක් වූ නායගන් ද ඇතුලත් විය. මොහුගේ රෝජා නම් චිත්‍රපටය, මෙතෙක් බිහිවූ "හොඳම හඬපට දහය" අතරට එක්වූ එකම ඉන්දියානු සිනමා කෘතිය වේ.
පෞද්ගලික ජීවිතය හා අධ්‍යාපනය

දමිල බ්‍රාහ්මණ දෙමාපියන්ට දාව ඉන්දියාවේ තමිල්නාඩුවේ මදුරයිහි උපත ලැබූ මොහුගේ සත්‍ය නාමය ගෝපාල් රත්නම් සුබ්‍රමනියම් වෙයි. විද්‍යාමන්ධීර් ජ්‍යෙෂ්ඨ ද්විත්ව පාසලින් මූලික අධ්‍යාපනය ලැබූ ඔහු අනතුරුව මදුරාසි විශ්වවිද්‍යාලයට අයත් විවේකානන්ද විද්‍යාලයෙන් වාණිජ උපාධියක් ලබා ගත්තේය.ඉන්පසු ඔහු කළමනාකරණ අධ්‍යයනය සඳහා වූ ජම්න්ලාල් බජාජ් ආයතනයෙන් ව්‍යාපාර පරිපාලනවේදී උපාධියක් ලබා ගත්තේය. ඔහු සිනමා නිර්මාණකරනයට පෙර කළමනාකරණ උපදේශකයෙකු වශයෙන් තම ජීවන වෘත්තීය ආරම්භ කළේය.

මනිරත්නම් සිනමාවට හඳුන්වාදෙනු ලැබුවේ ඔහුගේ නැසීගිය සොහොයුරු හා චිත්‍රපට අධ්‍යක්ෂකවරයෙකු වූ වෙන්කෙටශ්‍රාවන් විසිනි. සුහාසිනී නම් නිළිය සමඟ විවාහ වූ මනිරත්නම් හට නන්දන් මනිරත්නම් නමින් පුතෙකු සිටී. මොවුන් දැනට චෙන්නායි හි අල්වාපට් හි වාසය කරන අතර මොහුගේ නිෂ්පාදන සමාගම වන මැඩ්‍රාස් ටෝකීස් මෙම ප්‍රදේශයේම පිහිටා ඇත.
අමතර අවධානයට

* රෝජා
* List of films directed by Mani Ratnam featuring A. R. Rahman
* List of awards and nominations received by Mani Ratnam
සටහන්
භාහිර සබැඳි

*
*


ප්‍රවර්ගය:ජීවමාන ජනයා


ප්‍රවර්ගය:ජාතික චිත්‍රපට සම්මාන (ඉන්දියාව) ජයග්‍රාහකයෝ


ප්‍රවර්ගය:තමිල් නාඩු ප්‍රාන්ත චිත්‍රපට සම්මාන ජයග්‍රාහකයෝ